b'\n_START_ARTICLE_\nSoglasnik\n_START_PARAGRAPH_\nSoglasniki ali konzonanti so glasovi, ki nastanejo z manj\xc5\xa1o odprtostno stopnjo govorilnih organov kakor samoglasniki. V navadnem besedju niso zlogotvorni. Po odprtostni stopnji jih delimo na zvo\xc4\x8dnike in nezvo\xc4\x8dnike._NEWLINE_V slovenskem knji\xc5\xbenem jeziku je 21 soglasni\xc5\xa1kih fonemov: /p/, /t/, /k/, /b/, /d/, /g/, /f/, /h/, /v/, /j/, /l/, /r/, /c/, /\xc4\x8d/, /d\xc5\xbe/, /s/, /\xc5\xa1/, /z/, /\xc5\xbe/, /m/, /n/. V slovenski abecedi so soglasniki predstavljeni z naslednjimi \xc4\x8drkami: B, C, \xc4\x8c, D, F, G, H, J, K, L, M, N, P, R, S, \xc5\xa0, T, V, Z in \xc5\xbd.\n_START_SECTION_\nZvo\xc4\x8dniki/nezvo\xc4\x8dniki\n_START_PARAGRAPH_\nZvo\xc4\x8dniki so glasovi srednje odprtostne stopnje in jih izgovarjamo z malo oviranim pretokom zraka na izgovornih mestih. Mednje sodijo m, n, r, l, v in j. Nezvo\xc4\x8dniki so glasovi najmanj\xc5\xa1e odprtostne stopnje in jih tvorimo z mo\xc4\x8dnim oviranjem zra\xc4\x8dnega toka v ustni votlini. Nezvo\xc4\x8dniki so lahko zvene\xc4\x8di (glasilke v grlu se pri tvorbi zvene\xc4\x8dih nezvo\xc4\x8dnikov tresejo) ali nezvene\xc4\x8di (glasilke se ne tresejo). Zvene\xc4\x8di nezvo\xc4\x8dniki so b, d, d\xc5\xbe, g, z in \xc5\xbe, nezvene\xc4\x8di nezvo\xc4\x8dniki pa c, \xc4\x8d, f, h, k, p, s, \xc5\xa1 in t.'